ભારતીય ઓટોમોબાઇલ સેક્ટરની ટોચની ટૂ વ્હીલર નિર્માતા કંપની હીરો મોટોકોર્પ દ્વારા તેના બે મોડલ્સને લોન્ચ કરવામાં આવ્યા છે. આ મોડલ્સને ખાસ તહેવારના સમયમાં લોન્ચ કરવામાં આવ્યા છે. જેથી કંપનીના વેચાણમાં ફાયદો થઇ શકે. કંપનીએ પોતાની જાણીતી બ્રાન્ડ સ્પ્લેન્ડરની નવી બાઇક સ્પ્લેન્ડર પ્રો ક્લાસિક 100 સીસીને કાફે રેસર સ્ટાઇલિંગમાં લોન્ચ કરી છે. જેની એક્સશોરૂમ દિલ્હીની કિંમત 48,650 રૂપિયા છે, જ્યારે બીજી ઓફરોડ બાઇક પેશન પ્રો ટીઆર 100 સીસીને એક્સ શોરૂમ દિલ્હીની કિંમત 51,550 રૂપિયામાં લોન્ચ કરી છે.